На основу члана 6, 7. и 9. став 1. Закона о финансирању локалне самоуправе („Службени гласник РС“, број 62/06, 47/11, 93/12, 99/13-усклађени дин.изн, 125/14-усклађени дин.изн, 95/15-усклађени дин.изн, 83/16, 91/16-усклађени дин.изн, 104/16-др.закон и 96/17-усклађени дин.изн, 89/18-усклађни дин.изн., 95/18-др.закон и 86/19-усклађени дин. изн.), члана 32. Закона о локалној самоуправи („Сл. гласник РС“, број: 129/07, 83/14-др.закон, 101/16-др.закон и 47/2018) и члана 15. став 1. тачка 13. члана 40. став 1. тачка 3. и члана 152. Статута општине Владичин Хан (“Сл.гласник града Врања”, бр. 4/19), Скупштина општине Владичин Хан, на седници одржаној дана 01.03.2020. године, донела је

**ОДЛУКУ О ЛОКАЛНИМ АДМИНИСТРАТИВНИМ ТАКСАМА И НАКНАДАМА ЗА УСЛУГЕ КОЈЕ ВРШЕ ОРГАНИ ОПШТИНЕ ВЛАДИЧИН ХАН**

**I ОПШТЕ ОДРЕДБЕ**

**Члан 1.**

Овом одлуком утврђују се локалне админстративне таксе и накнаде (у даљем тексту: таксе) за списе и радње у управним стварима, као и за друге списе и радње које органи јединице локалне самоуправе (у даљем тексту: органи Општине) издају, односно обављају у оквиру послова из своје изворне надлежности.

**Члан 2.**

Висина такси утврђује се Тарифом локалних административних такси и накнади (у даљем тексту: Тарифа), која је саставни део ове одлуке.

Висина такси не може бити већа од износа републичких административних такси, које су прописане за одговарајуће, односно сличне списе или радње.

Такса се не може наплатити ако није прописана Тарифом, нити се може наплатити у износу већем или мањем од прописаног.

**II ОБВЕЗНИК ТАКСЕ**

**Члан 3.**

Обвезник таксе (у даљем тексту: обвезник) је лице на чији захтев се покреће поступак, односно врши радња, прописана Тарифом.

Ако за прописану таксу постоји више обвезника, њихова обавеза је солидарна.

**III НАСТАНАК ТАКСЕНЕ ОБАВЕЗЕ**

**Члан 4.**

Такса се плаћа у тренутку настанка обавезе, ако за поједине случајеве законом или овом одлуком није друкчије одређено.

**Члан 5.**

Обавеза настаје:

1. за захтеве – у тренутку њиховог подношења, а за захтеве дате на записник – у тренутку када се записник састави;
2. за решења, дозволе и друге исправе – у тренутку подношења захтева за њихово издавање;

3) за управне радње – у тренутку подношења захтева за извршење тих радњи.

**IV НАЧИН УТВРЂИВАЊА ВРЕДНОСТИ ПРЕДМЕТА РАДИ ПЛАЋАЊА ТАКСЕ**

**Члан 6.**

Ако се на захтев обвезника издаје решење, исправа, документ или писмено у више примерака, за сваки други и сваки следећи примерак плаћа се такса као за препис, која не може бити већа од таксе за први примерак.

**Члан 7.**

Ако у поступку један или више обвезника поднесу више захтева кој имају исти правни основ, а доноси се једно решење, такса се плаћа за сваки појединачни захтев, ако Тарифом није друкчије одређено.

**Члан 8.**

Ако је Тарифом прописано да се такса плаћа према вредности предмета, основица за обрачун таксе је вредност предмета назначена у захтеву којим се поступак покреће.

Ако вредност предмета није назначена у захтев или је назначена мања вредност од стварне, вредност предмета из става 1. овог члана утврдиће решењем орган који води поступак.

**V НАЧИН ПЛАЋАЊА ТАКСЕ**

**Члан 9.**

Такса се плаћа у новцу уплатом у корист рачуна број 840-742251843-73, по моделу 97, са позивом на број 56 111.

Обвезник је дужан да приложи одговарајући доказ да је таксу платио. Доказ о уплати одговарајуће таксе придружује се предмету.

**Члан 10.**

Такса се плаћа у прописаном износу за захтев и за списе и радње које се у вези са тим захтевом доносе, односно врше, ако овом одлуком није другачије прописано.

Такса се плаћа у динарима, осим за случајеве за које је законом и овом одлуком другачије прописано.

У случају када је такса прописана у процентуалном износу, обрачунавање таксе врши се тако што се динарски износ до пет динара не узима у обзир, а износ преко пет динара заокружује на десет динара.

**Члан 11.**

У решењу или другој исправи за коју је такса наплаћена мора се назначити да је такса плаћена, износ који је плаћен и тарифни број по коме је такса наплаћена.

**Члан 12.**

Ако обвезник који је дужан да плати таксу, органу непосредно поднесе захтев, уз који није приложио доказ о плаћеној такси у прописаном износу, одговорно лице органа надлежног за пријем захтева затражиће од тог обвезника да поднесе доказ о уплати прописане таксе у року од десет дана од дана подношења захтева и упозорити га на последице неплаћања таксе, о чему се на поднетом захтеву сачињава забелешка.

Ако захтев, уз који није приложен доказ о плаћеној такси у прописаном износу стигне поштом, одговорно лице органа надлежног за пријем захтева позваће обвезника писменом опоменом да, у року од десет дана од дана пријема опомене, плати прописану таксу и таксу за опомену и упозорити га на последице неплаћања такси.

Ако захтев, уз који није приложен доказ о плаћеној такси у прописаном износу стигне електронским путем, одговорно лице органа надлежног за пријем захтева позваће обвезника електронским путем или писменом опоменом да, у року од десет дана од дана пријема опомене, плати прописану таксу и таксу за опомену и упозорити га на последице неплаћања такси.

Ако обвезник у року из става 1, 2. и 3. овог члана не поднесе доказ да је такса уплаћена у прописаном износу, наплата прописане таксе и таксе за опомену из става 1, 2. и 3. овог члана врши се пре уручења затраженог решења или друге исправе, односно пре саопштења обвезнику да је радња извршена.

Ако обвезник из става 1, 2. и 3. овог члана не поднесе доказ да је прописана такса, као и такса за опомену, уплаћена, надлежни орган ће обавестити обвезника када спис буде донет, односно радња извршена и, ако таксе не буду уплаћене и доказ о томе достављен надлежном органу, по истеку десет дана од дана обавештења обавестити надлежну локалну пореску администрацију и приложити потребне доказе, ради покретања поступка принудне наплате.

**Члан 13.**

За захтеве који без приложног доказа о плаћеној такси у прописаном износу стигну поштом из иностранства, уручење затражног решења или друге исправе, односно саопштење обвезнику да је радња извршена, извршиће се по пријему тог доказа.

**VI ПОВРАЋАЈ ТАКСЕ**

**Члан 14.**

Таксени обвезник који је платио таксу коју није био дужан да плати, или је таксу платио у већем износу, има право на повраћај таксе.

Поступак за повраћај таксе покреће се на захтев таксеног обвезника.

У погледу повраћаја, камате, принудне наплате, застарелости и осталог што није прописано овом одлуком, сходно се примењују прописи којима се уређује порески поступак и пореска администрација.

**Члан 15.**

Право на повраћај таксе застарева протеком две године по истеку године у којој је такса неправилно или погрешно наплаћена, односно наплаћена у већем износу.

**VII ОСЛОБАЂАЊЕ ОД ПЛАЋАЊА ТАКСЕ**

**Члан 16.**

Ослобађају се плаћања таксе:

1. органи, организације и институције Републике Србије;
2. органи и организације аутономних покрајина, односно јединица локалне самоуправе;
3. организације обавезног социјалног осигурања;
4. установе основане од стране Републике Србије, аутономних покрајина и јединица локалне самоуправе.
5. Цркве и верске заједнице, регистроване у складу са Законом о црквама и верским заједницама;
6. Црвени крст Србије;
7. Дипломатско-конзуларна представништва стране државе, под условом узајамности;
8. лица са инвалидитетом.

**Члан 17.**

Такса се не плаћа за:

1. списе и радње у поступцима који се воде по службеној дужности;
2. списе и радње у поступку за повраћај више или погрешно плаћених јавних прихода, као и за рефакцију, односно рефундацију јавних прихода;
3. списе и радње у поступку за исправљање грешака у решењима, другим исправама и службеним евиденцијама;
4. пријаве за упис у матичне књиге, као и прилоге који се морају поднети уз пријаве;
5. пријаве и прилоге уз њих за утврђивање јавних прихода, списе и радње у поступку за утврђивање смањења катастарског прихода због елементарних непогода, биљних болести, штеточина и других ванредних догађаја, укључујући и списе и радње у поступцима за остваривање права на подстицаје у складу са прописима који уређују пољопривреду, као и списе и радње за остваривање законом прописаних пореских подстицај и ослобађања код плаћања јавних прихода;
6. списе и радње за остваривање права из социјалног осигурања, социјалне заштите, борачко-инвалидске заштите и заштите цивилних инвалида рата, односно права у складу са прописима којима се уређује финансијска подршка породици са децом, као и за списе и радње у поступку остваривања права жртава породичног насиља;
7. списе и радње у поступку остваривања права на приступ информацијама од јавног значаја и права на заштиту података о личности;
8. списе и радње у вези са предшколским и школским васпитањем и образовањем, образовањем студената, стручним усавршавањем, односно преквалификацијом;
9. списе радње, као и прилоге који се морају поднети уз захтев, у вези са регулисањем војне обавезе;
10. списе и радње у поступку за сахрањивање;
11. поднеске упућене органима за представке и притужбе;
12. списе и радње у поступку за заснивање радног односа и остваривање права по том основу;
13. за потврду о правоснажнсти или извршности која се ставља на управни акт;
14. за списе, поднеске и радње за које се не плаћа и републичка административна такса у складу са законом којима се регулишу републичке административне таксе.

**Члан 18.**

У решењу, односно другој исправи која се издаје без плаћања таксе мора се назначити сврха издавања и основ ослобађања од плаћања таксе.

Решење, односно исправа из става 1. овог члана може се користити само у сврху за коју је издато.

**Члан 19.**

Ако је поступак покренут на захтев више обвезника, од којих су неки ослобођени плаћања таксе, таксу у том поступку плаћа обвезник који није ослобођен плаћања таксе.

**VIII НАДЗОР**

**Члан 20.**

Надзор над спровођењем одредаба ове одлуке врши Одељење за општу управу и јавне службе Општинске управе општине Владичин Хан.

**IX КАЗНЕНЕ ОДРЕДБЕ**

**Члан 21.**

Новчаном казном од 3.000,00 динара, казниће се за прекршај одговорно лице у надлежном органу из члана 1. ове одлуке, ако:

1. у решењу, или другој исправи за коју је такса плаћена, не означи да је такса плаћена, износ који је плаћен и тарифни број по којем је такса плаћена (члан 11.);
2. не обавести таксеног обвезника, који је поднео захтев без доказа о плаћеној такси прописаном износу, да је дужан да плати прописану таксу и да о томе поднесе доказ, или таксу не наплати пре уручења затраженог решења или друге исправе, односно ако у прописаном року не обавести надлежни орган ради покретања поступка принудне наплате (члан 12. и члан 23.);
3. по захтевима који, без доказа о плаћеној такси у прописаном износу стигну поштом из иностранства, обвезнику уручи затражено решење или другу исправу, односно саопштење да је радња извршена (члан 13.);
4. у решењу или другој исправи, који се издају без плаћања таксе, не означи сврху издавања и на основу којег тарифног броја је ослобођен од таксе (члан 18. став 1.).

**X ПРЕЛАЗНЕ И ЗАВРШНЕ ОДРЕДБЕ**

**Члан 22.**

Страни држављанин, под условима реципроцитета, има иста права и обавезе по овој одлуци као и држављани Републике Србије.

**Члан 23.**

У погледу принудне наплате таксе, обрачуна камате и другог што није прописано овом одлуком, сходно се примењују одредбе Закона о републичким административним таксама и прописи који уређују порески поступак и пореску администрацију.

**Члан 24.**

Ступањем на снагу ове одлуке престаје да важи Одлука о локалним административним таксама („Службени гласник града Врања“, број 18/13 и 35/13).

**Члан 25.**

Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-16/4/20-I**

**П Р Е Д С Е Д Н И Ц А**

**Данијела Поповић**

**ТАРИФА АДМИНИСТРАТИВНИХ ТАКСИ И НАКНАДА**

**I СПИСИ И РАДЊЕ У ОБЛАСТИ ОПШТИХ И ДРУГИХ ПОСЛОВА И ЛИЧНИХ СТАЊА ГРАЂАНА**

**Тарифни број 1.**

|  |  |
| --- | --- |
| 1. За захтев, молбу, предлог, пријаву и други поднесак, ако овом одлуком није другачије прописано | 250 динара |

**Напомена:** Накнада се не плаћа за накнадне поднеске, којима странка захтева само ажурирање поступка по раније поднетом захтеву и када је издавање списа, односно вршење радње по том захтеву ослобођено плаћања таксе у складу са овом Одлуком.

**Тарифни број 2.**

|  |  |
| --- | --- |
| 1. За решења и закључке које доносе органи Општине у обављању послова из своје изворне надлежности, ако овом одлуком није другачије прописано | 400 динара |
| 1. За уверење, односно потврде која издају органи Општине у обављању послова из своје изворне надлежности | 200 динара |
| 1. За идавање преписа из архива по сваком листу | 150 динара |
| 1. За разгледање списа предмета код органа за сваки започети сат по | 300 динара |
| 1. За издавања фотокопије аката, односно списа предмета по табаку оригинала  * За физичка лица * За правна лица и предузетнике | 50 динара  100 динара |
| 1. За опомену којом се обвезник позива да плати таксу | 200 динара |
| 1. За жалбе против аката органа Општине које доносе у обављању послова из своје изворне надлежности | 450 динара |
| 1. За ванредне правне лекове | 1.000 динара |

**Тарифни број 3.**

|  |  |
| --- | --- |
| 1. За издавање извода из матичних књига рођених, венчаних и умрлих и уверења из књиге држављанства | 200 динара |
| 1. За издавање извода из матичних књига рођених, венчаних и умрлих на међународном обрасцу | 2.000 динара |
| 1. За издавање уверења и других исправа ради њиховог коришћења у иностранству – (уверења о слободном брачном стању, потврда о животу и сл.) | 1.600 динара |
| 1. За доношење решења о накнадном упису у матичну књигу рођених, умрлих, у књигу држављана | 400 динара |
| 1. За доношење решења о промени личног имена на лични захтев | 5.500 динара |
| 1. За закључење брака у службеним просторијама Општинске управе радним данима у радно време | 500 динара |
| 1. За закључење брака у службеним просторијама Општинске управе ван радног времена и нерадним данима | 1.000 динара |
| 1. За закључење брака ван службених просторија Општинске управе | 5.000 динара |

**Тарифни број 4.**

|  |  |
| --- | --- |
| 1. Овера преписа, потписа и рукописа | 300 динара |
| 1. Овера пуномоћја | 400 динара |

**II СПИСИ И РАДЊЕ У ИМОВИНСКОПРАВНОЈ И СТАМБЕНОЈ ОБЛАСТИ**

**Тарифни број 5.**

|  |  |
| --- | --- |
| 1. За доношење решења о утврђивању земљишта за редовну употребу објекта | 2.000 динара |
| 1. За доношење решења о конверзији | 2.000 динара |
| 1. За доношење решења о отуђењу, давању у закуп и размену земљишта у јавној својини општине | 1.000 динара |
| 1. За доношење решења о враћању утрина и пашњака селима на коришћење | 1.000 динара |
| 1. Захтев за закључење уговора о закупу стана | 700 динара |
| 1. Захтев за закључење уговора о откупу стана | 1.500 динара |
| 1. За доношење решења о исељењу бесправно усељених лица из станова или заједничких просторија стамбене, односно стамбено-пословне зграде | 1.500 динара |
| 1. За доношење решења о регистрацији стамбене заједнице | 400 динара |
| 1. За вођење јединствене евиденције стамбених заједница | 400 динара |

**III СПИСИ И РАДЊЕ У ОБЛАСТИ ПРОСТОРНОГ ПЛАНИРАЊА И ИЗГРАДЊЕ**

**Тарифни број 6.**

|  |  |
| --- | --- |
| 1. Издавање информације о локацији  * 1-3 парцеле * 4-10 парцела * 11 и више парцела | 1.300 динара  1.800 динара  2.400 динара |

**Тарифни број 7.**

|  |  |
| --- | --- |
| 1. За спровођење поступка за израду, доношење и измену урбанистичког плана  * за подношење захтева * за покретање поступка израде или измене урбанистичког плана | * 1. динара   15.000 динара |
| 1. За потврду урбанистичког пројекта | 6.000 динара |
| 1. За потврду урбанистичког пројекта за производне објекте и објекте из области пољопривреде | 5.000 динара |
| 1. Издавање потврда, уверења, података и мишљења у вези са урбанистичким плановима и одлукама | 1.000 динара |

6

**Тарифни број 8.**

|  |  |
| --- | --- |
| 1. За потврду пројекта парцелације/препарцелације  * до 10 ари * од 10 ари до 1 ха * преко 1 ха | 2.000 динара  3.000 динара  4.000 динара |

**Тарифни број 9.**

|  |  |
| --- | --- |
| 1. За издавање и измену локацијских услова  * за објекте категорије А * за објекте категорије Б * за објекте категорије В * за објекте категорије Г | 1.800 динара  2.500 динара  3.500 динара  3.500 динара |

**Тарифни број 10.**

|  |  |
| --- | --- |
| 1. За издавање и измену решења о грађевинској дозволи  * за објекте категорије А * за објекте категорије Б * за објекте категорије В * за објекте категорије Г | 1.000 динара  2.500 динара  4.500 динара  4.500 динара |

**Тарифни број 11.**

|  |  |
| --- | --- |
| 1. За издавање и измену решења у складу са чланом 145. Закона о планирању и изградњи  * за објекте категорије А * за објекте категорије Б * за објекте категорије В * за објекте категорије Г | 1.500 динара  2.500 динара  4.500 динара  4.500 динара |

**Тарифни број 12.**

|  |  |
| --- | --- |
| 1. За издавање привремене грађевинске дозволе  * за објекте категорије А * за објекте категорије Б * за објекте категорије В * за објекте категорије Г | 1.500 динара  2.500 динара  4.500 динара   * 1. динара |

**Тарифни број 13.**

|  |  |
| --- | --- |
| 1. За издавање потврде о пријави радова  * за објекте категорије А * за објекте категорије Б * за објекте категорије В * за објекте категорије Г | 400 динара  500 динара  600 динара  600 динара |

**Тарифни број 14.**

|  |  |
| --- | --- |
| 1. Пријава завршетка израде темеља  * за објекте категорије А * за објекте категорије Б * за објекте категорије В * за објекте категорије Г | 400 динара  500 динара  500 динара  500 динара |

**Тарифни број 15.**

|  |  |
| --- | --- |
| 1. Пријава завршетка објекта у конструктивном смислу  * за објекте категорије А * за објекте категорије Б * за објекте категорије В * за објекте категорије Г | 400 динара  500 динара  500 динара  500 динара |

**Тарифни број 16.**

|  |  |
| --- | --- |
| 1. Издавање употребне дозволе  * за објекте категорије А * за објекте категорије Б * за објекте категорије В * за објекте категорије Г | 1.500 динара  2.500 динара  4.500 динара  4.500 динара |

**Тарифни број 17.**

|  |  |
| --- | --- |
| 1. Издавање одговарајућег акта за постављање објеката привременог карактера  * за монтажне објекте, киоске и надстрешнице * за балон хале спортске намене | 2.000 динара  4.000 динара |

**Тарифни број 18.**

|  |  |
| --- | --- |
| 1. За издавање решења за постављање столова, уличних тезги, тенди, летњих и зимских башти и др. | 1.000 динара |

**IV ИЗЛАЗАК НА ТЕРЕН НАДЛЕЖНОГ ОРГАНА ОПШТИНСКЕ УПРАВЕ**

**Тарифни број 19.**

|  |  |
| --- | --- |
| 1. За излазак на терен службеника органа управе, инспекције и комуналних редара по захтеву, односно пријави физичких и правних лица:  * у граду * у селу | 700 динара  1.000 динара |

**V СПИСИ И РАДЊЕ У ОБЛАСТИ ПОЉОПРИВРЕДЕ И ВОДОПРИВРЕДЕ**

**Тарифни број 20.**

|  |  |
| --- | --- |
| 1. За доношење решења за промену намене обрадивог пољопривредног земљишта:  * за физичка лица * за правна лица | 1.100 динара  1.500 динара |
| 1. За издавање уверења о обављању пољопривредне производње | 500 динара |
| 1. Подношење захтева за доделу подстицајних средстава у пољопривреди из буџета општине | 250 динара |
| 1. За издавање водних услова за објекте односно радове (јавни водовод у сеоском насељу, сађење дрвећа и жбунастог биља и њихова сеча у кориту за велику воду и на обали на водама II реда и за плутајуће објекте) | 2.500 динара |
| 1. За издавање водне сагласности за објекте односно радове (јавни водовод у сеоском насељу, сађење дрвећа и жбунастог биља и њихова сеча у кориту за велику воду и на обали на водама II реда и за плутајуће објекте) | 1.900 динара |
| 1. За издавање водне дозволе за објекте односно радове за које су издати водни услови и водна сагласност (јавни водовод у сеоском насељу, сађење дрвећа и жбунастог биља и њихова сеча у кориту за велику воду и на обали на водама II реда и за плутајуће објекте) | 1.900 динара |
| 1. За издавање водне дозволе за објекте, односно радове за које су издати употребна дозвола или решење о озакоњењу, а нису издати водни услови и водна сагласност | 1.900 динара |

**VI СПИСИ И РАДЊЕ У ОБЛАСТИ ЖИВОТНЕ СРЕДИНЕ**

**Тарифни број 21.**

|  |  |
| --- | --- |
| 1. За захтев за одлучивање о потреби процене утицаја | 2.000 динара |
| 1. За захтев за одређивање обима и садржаја о процени утицаја | 2.500 динара |
| 1. За захтев за давање сагласности на студију о процени утицаја:  * до 100 м² * од 100 м² до 1000 м² * преко 1000 м² | 6.000 динара  10.000 динара  15.000 динара |
| 1. За захтев за давање сагласности на студију о процени утицаја затеченог стања:  * до 100 м² * од 100 м² до 1000 м² * преко 1000 м² | 5.000 динара  9.000 динара  14.000 динара |
| 1. За ажурирање студије о процени утицаја:  * за захтев за одређивање обима и садржаја студије о процени утицаја * за захтев за давање сагласности на студију о процени утицаја: * до 100 м² * од 100 м² до 1000 м² * преко 1000 м² | 2.000 динара  1.500 динара  3.000 динара  6.000 динара |

**VIIСПИСИ И РАДЊЕ У ОБЛАСТИ ДРУМСКОГ САОБРАЋАЈА, ПРЕДУЗЕТНИШТВА И ДР.**

**Тарифни број 22.**

|  |  |
| --- | --- |
| 1. За доношење решења о техничком регулисању саобраћаја у вези редовног одржавања јавног пута | 1.000 динара |
| 1. За доношење решења о техничком регулисању саобраћаја у вези са ургентним одржавањем јавног пута | 1.000 динара |
| 1. За доношење решења о техничком регулисању саобраћаја у вези рехабилитације јавног пута | 1.000 динара |
| 1. За доношење решења о техничком регулисању саобраћаја у вези режима саобраћаја у зимском периоду | 1.000 динара |
| 1. За издавање решења за обуставу (забрану) саобраћаја | 1.000 динара |
| 1. За давање сагласности на саобраћајни пројекат | 700 динара |
| 1. За доношење решења по захтеву за регистрацију и оверу реда вожње у градском и приградском превозу | 3.500 динара |
| 1. За доношење решења о испуњености услова за обављање такси делатности | 2.000 динара |
| 1. За доношење решења за одобрење за обављање такси превоза | 1.500 динара |
| 1. За издавање такси дозволе | 1.500 динара |
| 1. За продужење важења такси дозволе | 1.000 динара |
| 1. За промену података у такси дозволи | 1.000 динара |
| 1. За издавање кровне ознаке | 8.000 динара |
| 1. За истицање светлеће ознаке на крову такси возила | 1.000 динара |
| 1. За поднеске, захтеве, уверења и сл. ради уписа, промена и брисање предузетничких радњи у регистар АПР | 550 динара |
| 1. За доношење решења о категоризацији угоститељског објекта (кућа, апартман, соба и сеоско туристичко домаћинство) | 2.000 динара |

**VIII СПИСИ И РАДЊЕ У ОБЛАСТИ ЛОКАЛНЕ ПОРЕСКЕ АДМИНИСТРАЦИЈЕ**

**Тарифни број 23.**

|  |  |
| --- | --- |
| 1. За издавања пореског уверења | 300 динара |
| 1. Жалба против решења | 450 динара |

**IXСПИСИ И РАДЊЕ У ОБЛАСТИ ОПШТИНСКОГ ПРАВОБРАНИЛАШТВА**

**Тарифни број 24.**

|  |  |
| --- | --- |
| 1. За дањање мишљења или сагласности | 1.000 динара |
| 1. За увид и разгледање списа предмета за савки започети сат по | 300 динара |
| 1. За издавања фотокопије аката, односно списа предмета по табаку оригинала  * За физичка лица * За правна лица и предузетнике | 50 динара  100 динара |
| 1. Накнада за увиђај на лицу места и излазак на терен по захтеву | 1.500 динара |